Her Codio: Hysbysiad Prosesu Teg a Datganiad ynghylch Cydsynio
Diolch am eich diddordeb yng Nghystadleuaeth Her Codio DVLA. Mae DVLA yn un o Asiantaethau Gweithredol yr Adran Drafnidiaeth.
Os byddwch yn caniatáu i'ch plentyn ymuno â thîm ysgol neu grŵp cymunedol a chyfranogi yn y gystadleuaeth, bydd angen i DVLA gasglu gwybodaeth benodol am eich plentyn a'r ysgol neu'r grŵp cymunedol y mae'n ei fynychu/ei mynychu er mwyn gweinyddu'r gystadleuaeth. Bydd cynnig y tîm hefyd yn cynnwys fideo byr gan y tîm, ac yn y fideo hwnnw, bydd y plant yn disgrifio eu gêm a sut y gwnaethant ei chreu, i helpu i lywio'r beirniadu.
Bydd seremoni wobrwyo yn cael ei chynnal, a gall eich plentyn ddod i’r seremoni naill ai fel un o gystadleuwyr y rownd derfynol neu fel aelod o'r gynulleidfa. Nodwch y canlynol: 

· Bydd y digwyddiad yn cael ei ffrydio'n fyw trwy ddolen ddiogel i ysgolion a Grwpiau Cymunedol eraill sy'n cyfranogi yn y gystadleuaeth. 
· Bydd DVLA hefyd yn defnyddio'r recordiad o'r darllediad byw, ffotograffau a/neu recordiadau o'r tîm ac unrhyw ddatganiad a wneir gan aelodau'r tîm yn ystod y digwyddiad i hyrwyddo'r gystadleuaeth a'r seremoni wobrwyo ar wefan Her Codio DVLA, GOV.UK, ar dudalennau Twitter a Facebook DVLA ac yn y cyfryngau. 
· Bydd hyn hefyd ar gael i'n partneriaid at ddiben hyrwyddo'r gystadleuaeth a chefnogaeth gan eu sefydliadau i’r digwyddiad. 
· Dim ond y wybodaeth y bydd DVLA yn ei chyhoeddi ar ei gwefan neu ei chyfryngau fydd ar gael i'n partneriaid yn y gystadleuaeth.

Noder, os nad ydych yn fodlon â'r telerau ac amodau hyn, yn anffodus, ni fyddwn yn gallu caniatáu i'ch plentyn ddod i’r seremoni na chyfranogi yn y gystadleuaeth. Er nad ydym yn dymuno eithrio unrhyw blentyn o'r digwyddiad hwn, mae hyn yn angenrheidiol oherwydd ni fyddem yn gallu gweinyddu'r gystadleuaeth yn briodol na gwarantu na fyddai eich plentyn yn rhan o'r ffrydio byw nac yng nghefndir unrhyw ffotograff a dynnir gan y cyfryngau neu ein partneriaid a'n noddwyr ar ddiwrnod y digwyddiad.
PA DDATA FYDDWN NI'N EU CASGLU A SUT FYDDANT YN CAEL EU DEFNYDDIO
Bydd angen i DVLA gasglu'r data canlynol at y dibenion canlynol:
1. Mae angen y wybodaeth ganlynol er mwyn i ni allu weinyddu'r gystadleuaeth a sicrhau bod yr holl gynigion gan sefydliadau ac awdurdodau addysg dilys: 
i. Rhif cofrestru Ysgol / Grŵp / Clwb
ii. Enw Swyddogol, Cyfeiriad, Cyfeiriad E-bost a Rhif Ffôn yr Ysgol / Grŵp / Clwb
iii. Enw a manylion cyswllt Arweinydd y Tîm
iv. Grŵp Oedran y Tîm h.y. 7-11 neu 11-16
v. Y themâu y bydd pob tîm yn eu cynnig
vi. Y gêm neu’r rhaglen a gynigir ar gyfer y gystadleuaeth
vii. Enwau aelodau'r tîm (Enw'r Plentyn)
viii. Fideo byr gan y tîm (bydd y plant yn disgrifio eu gêm yn y fideo hwnnw)

Mae DVLA yn bwriadu cyhoeddi Enw'r Ysgol, grŵp oedran y Tîm a’r cynnig yn y gystadleuaeth, sy'n cynnwys y gêm, y fideo ac enwau cyntaf aelodau'r Tîm yn unig, ar wefan cystadleuaeth DVLA. Gwneir hyn at ddibenion cyhoeddusrwydd ac i gydnabod cyfranogiad yr Ysgol neu'r Grŵp Cymunedol ac at ddiben pleidlais gyhoeddus.
2. I fynychu’r seremoni wobrwyo Her Codio, naill ai fel un o Gystadleuwyr y Rownd Derfynol neu aelod o'r gynulleidfa, bydd angen inni gasglu'r manylion ychwanegol canlynol i sicrhau ein bod yn diwallu anghenion yr holl gyfranogwyr.
ix. Enw’r aelod o’r gynulleidfa (enw'r plentyn)
x. Unrhyw ofynion hygyrchedd arbennig
xi. Unrhyw ofynion dietegol arbennig.

Lle darperir y wybodaeth ychwanegol hon, ni chaiff ei chadw y tu hwnt i ddyddiad y digwyddiad.

Bydd y manylion personol a gesglir yn cael eu prosesu ar sail eich cydsyniad a'u cadw'n ddiogel gan DVLA am gyfnod o 3 blynedd yn cychwyn ar 06/07/2027.










EICH CYDSYNIAD
Mae preifatrwydd eich plentyn yn bwysig inni, felly nodwch isod hefyd a ydych chi'n cydsynio y gall eich plentyn gyfranogi mewn unrhyw weithgarwch hyrwyddo sy'n ymwneud â'r digwyddiad.
	Enw'r Ysgol - 
Enw'r Tîm - 
	Ticiwch isod i gadarnhau eich bod yn cydsynio

	Rwy'n cydsynio y gellir cynnwys llun neu fideo o fy mhlentyn yn yr ysgol mewn unrhyw gyfathrebiadau mewnol gan DVLA ynghylch y digwyddiad.
	

	Rwy'n cydsynio y gellir uwchlwytho llun neu fideo o fy mhlentyn yn yr ysgol ar wefan GOV.UK a/neu wefan Her Codio DVLA a thudalennau cyfryngau cymdeithasol corfforaethol.
	

	Rwy'n cydsynio y gall unrhyw aelodau o'r cyfryngau a sefydliadau cysylltiedig a fydd yn bresennol ar y diwrnod dynnu llun o fy mhlentyn neu y gall Swyddfa'r Wasg DVLA roi ffotograffau o fy mhlentyn i sefydliadau’r cyfryngau.
	

	Rwy'n cydsynio y gellir rhannu ysgol, llun neu fideo o fy mhlentyn â Her Codio, STEM a sefydliadau cysylltiedig y gystadleuaeth fel y gallant eu defnyddio at ddibenion hyrwyddo.
	


Os ydych chi'n cydsynio y gall eich plentyn gyfranogi yn y gystadleuaeth, llenwch y manylion isod:
Enw'r plentyn:
Ysgol y plentyn:
Enw Rhiant/Gwarcheidwad:
Llofnod Rhiant/Gwarcheidwad:
Dyddiad:
Dychwelwch y ffurflen wedi'i llenwi i'ch ysgol; fe wnaiff yr ysgol ei hanfon i DVLA ynghyd â chynnig y tîm.
Mae gennych hawl i atal eich cydsyniad inni brosesu data personol eich plentyn ar unrhyw adeg a bydd DVLA yn cymryd pob cam rhesymol i hysbysu holl dderbynwyr uniongyrchol y data am eich cais. I arfer yr hawl hon, anfonwch e-bost i DVLA yn itsvc@dvla.gov.uk 
Bydd gennych hefyd hawl i gyflwyno cwyn i Swyddfa’r Comisiynydd Gwybodaeth os bydd gennych unrhyw bryderon ynghylch prosesu data personol eich plentyn.
Gellir gweld manylion ein polisi preifatrwydd trwy glicio ar y ddolen hon: https://www.gov.uk/government/publications/dvla-privacy-policy.cy
